***Suvestinė redakcija nuo 2008-05-14 iki 2014-12-31***

*Įsakymas paskelbtas: Žin. 2003, Nr. , i. k. 1032250ISAK000V-430*

**LIETUVOS RESPUBLIKOS SVEIKATOS APSAUGOS MINISTRAS**

**Į S A K Y M A S**

**DĖL INVAZINIŲ SKAUSMO MALŠINIMO DIENOS STACIONARO PASLAUGŲ SUAUGUSIESIEMS IR VAIKAMS TEIKIMO SVEIKATOS PRIEŽIŪROS ĮSTAIGOSE REIKALAVIMŲ IR BAZINIŲ KAINŲ PATVIRTINIMO**

2003 m. liepos 11 d. Nr. V-430

Vilnius

Vadovaudamasis LR sveikatos draudimo įstatymo (Žin., 1996, Nr. [55-1287](https://www.e-tar.lt/portal/lt/legalAct/TAR.94F6B680E8B8); Žin., 2002, Nr. [123-5512](https://www.e-tar.lt/portal/lt/legalAct/TAR.8AC83320B76A)) 25 straipsnio 1 dalimi bei Privalomojo sveikatos draudimo tarybos 2003 m. birželio 10 d. nutarimu Nr. 4/1:

Tvirtinu Invazinių skausmo malšinimo dienos stacionaro paslaugų suaugusiesiems ir vaikams teikimo sveikatos priežiūros įstaigose reikalavimus ir bazines kainas (pridedama).

SVEIKATOS APSAUGOS MINISTRAS JUOZAS OLEKAS

PATVIRTINTA

Lietuvos Respublikos sveikatos apsaugos

ministro 2003 m. liepos 11d. įsakymu Nr. V-

430

**INVAZINIŲ SKAUSMO MALŠINIMO DIENOS STACIONARO PASLAUGŲ SUAUGUSIESIEMS IR VAIKAMS TEIKIMO SVEIKATOS PRIEŽIŪROS ĮSTAIGOSE REIKALAVIMAI IR BAZINĖS KAINOS**

**I. BENDROSIOS NUOSTATOS**

1. Invazinės skausmo malšinimo paslaugos dienos stacionaro sąlygomis teikiamos pacientams, patiriantiems skausmą.

2. Invazinės skausmo malšinimo paslaugos teikiamos asmens sveikatos priežiūros įstaigose (toliau – ASPĮ):

2.1. atitinkančiose sveikatos apsaugos ministro 1999 m. kovo 16 d. įsakymu Nr. 120 „Dėl reanimacijos paslaugų bazinių kainų nustatymo“ (Žin., 1999, Nr. [28-812](https://www.e-tar.lt/portal/lt/legalAct/TAR.C76F9E48FA5B)) patvirtintus reanimacijos II reikalavimus;

2.2. naudojančiose medicinos įrangą, atitinkančią Lietuvos medicinos normą MN 4:2001 „Medicinos prietaisų saugos techninis reglamentas“, patvirtintą sveikatos apsaugos ministro 2001 m. vasario 8 d. įsakymu Nr. 101 (Žin., 2001, Nr. [15-467](https://www.e-tar.lt/portal/lt/legalAct/TAR.9441769A5465));

2.3. atitinkančiose bendruosius medicinos įstaigoms keliamus higienos reikalavimus (HN 47-1:2003 „Sveikatos priežiūros įstaigos. Higieninės ir epidemiologinės priežiūros reikalavimai“, patvirtintos sveikatos apsaugos ministro 2003 m. vasario 27 d. įsakymu Nr. V-136; Žin., 2003, Nr. [29-1213](https://www.e-tar.lt/portal/lt/legalAct/TAR.B9FFDDC52797));

2.4. turinčiose licenciją, leidžiančią teikti invazines skausmo malšinimo paslaugas.

3. Suteikus visą reikiamą informaciją, pacientas savo apsisprendimą dėl skausmo malšinimo paslaugų patvirtina parašu medicininiuose dokumentuose.

4. Teikiant invazines skausmo malšinimo paslaugas, pildomi tokie patys medicininiai dokumentai, kaip ir gydant ambulatoriškai.

5. Privalomojo sveikatos draudimo fondo biudžeto lėšomis kompensuojami vaistai ambulatoriniam skausmo gydymui išrašomi bendra tvarka.

**II. REIKALAVIMAI PERSONALUI**

6. Invazines skausmo malšinimo paslaugas teikia gydytojas anesteziologas reanimatologas.

7. Teikiant invazines skausmo malšinimo paslaugas, dalyvauja anestezijos ir intensyviosios terapijos slaugytojas.

8. Atliekant 2 lentelėje 1-4 gydymo metodus ir taikant rentgeno kontrolę, dalyvauja gydytojas radiologas.

**III. PAPILDOMI REIKALAVIMAI ĮRANGAI**

9. 1-4 gydymo metodams, išvardytiems 2 lentelėje, reikalinga papildoma įranga:

9.9. portatyvinis C lanko rentgeno aparatas;

9.10. transkutaninės elektrostimuliacijos aparatas;

9.11. radiodažnuminės destrukcijos aparatas;

9.12. švirkštai-pompos;

9.13. nervus stimuliuojamasis aparatas.

**IV. INVAZINIŲ SKAUSMO MALŠINIMO PASLAUGŲ SKYRIMAS**

10. Pas invazines skausmo malšinimo paslaugas teikiantį specialistą siunčia gydantis gydytojas, prieš tai taikęs skausmą sukėlusios ligos gydymo ir skausmo malšinimo metodus, bet nepasiekęs norimo rezultato.

11. Siuntime turi būti trumpa anamnezė, objektyvūs duomenys, diagnozė, dėl kurios pacientas siunčiamas invaziniam skausmo malšinimui, taikytas gydymas, atlikti tyrimai, siuntimo tikslas, jį išdavusio gydytojo bei kitų gydytojų specialistų pagal medicinines indikacijas išvados dėl invazinių skausmo malšinimo paslaugų taikymo.

12. Siuntime turi būti nurodyti tyrimų rezultatai:

12.1. bendro kraujo;

12.2. šlapimo;

12.3. kraujo krešėjimo;

12.4. gliukozės kiekio kraujyje (jei reikia);

12.5. elektrokardiogramos;

12.6. plaučių rentgenologinio (jei reikia).

**V. INVAZINIŲ SKAUSMO MALŠINIMO PASLAUGŲ INDIKACIJOS**

13. Invazinės skausmo malšinimo paslaugos teikiamos pacientams, sergantiems ligomis, išvardytomis 1 lentelėje (TLK-10 – Tarptautinė statistinė ligų ir sveikatos problemų klasifikacija):

**1 LENTELĖ**

|  |  |  |  |
| --- | --- | --- | --- |
| Nr. | TLK -10 kodas | Ligos pavadinimas | Gydymo metodai (išvardyti 2 lentelėje) |
| 1 | B02 | Juosiančioji pūslelinė | 1, 2, 3,4, 5, 6, 7, 8 |
| 2 | C00-C97 | Piktybiniai navikai | 1, 2, 3, 4, 5, 6, 7, 8, 9 |
| 3 | G35 | Išsėtinė (dauginė) sklerozė | 1, 2,5, 8, 9 |
| 4 | G37 | Kitos demielinizuojančios centrinės nervų sistemos ligos | 1, 2, 5, 8, 9 |
| 5 | G50-G59 | Nervų, nervų šaknelių ir rezginių ligos | 1, 2, 3, 4, 5, 6, 7, 8, 9 |
| 6 | G60-G64 | Polineuropatijos ir kitos periferinės nervų sistemos ligos | 1, 2, 5, 7, 8, 9 |
| 7 | G80-G83 | Cerebrinis paralyžius ir kiti paralyžiniai sindromai | 2, 8 |
| 8 | G90-G99 | Kitos nervų sistemos ligos | 1, 2, 3, 4, 5, 6, 7, 8, 9, |
| 9 | R00-R99 | Simptomai, pakitimai ir nenormalūs klinikiniai bei laboratoriniai radiniai, neklasifikuojami kitur | 1, 2, 3, 4, 5, 6, 7, 8, 9 |
| 10 | S00-T98 | Traumos, apsinuodijimai ir kiti išorinių priežasčių padariniai | 1, 2, 3, 4,5, 6, 7, 8, 9 |
| 11 | Y40-Y84 | Medicinos ir chirurginės pagalbos komplikacijos | 1, 2, 3, 4, 5, 6, 7, 8, 9 |
| 12 | Z00-Z99 | Sveikatos būklę veikiantys faktoriai ir kontaktai su sveikatos tarnyba | 1, 2, 3, 4, 5, 6, 7, 8, 9 |
| 13 | K00-K93 | Virškinimo sistemos ligos | 1, 2, 3, 4, 5, 6, 7, 8, 9 |
| 14 | M00-M99 | Jungiamojo audinio ir skeleto-raumenų sistemos ligos | 1, 3, 4, 5, 6, 7, 8, 9 |
| 15 | N00-N99 | Urogenitalinės sistemos ligos | 1, 2, 3, 4, 5, 6, 7, 8, 9 |

14. Asmens sveikatos priežiūros paslaugos priskiriamos invazinėms skausmo malšinimo paslaugoms ir apmokamos bazinėmis kainomis, kai pacientams, sergantiems 1 lentelėje nurodytomis ligomis, taikomas bent vienas 2 lentelėje nurodytas gydymo metodas ir stebėsena.

**2 LENTELĖ**

|  |  |  |
| --- | --- | --- |
| Būklės | Gydymo metodai, iš kurių bent vienas būtinas | Stebėsena |
| Skausminis sindromas | 1. Radiodažnuminė destrukcija2. Neurolitinė simpatinių ganglijų blokada3. Stuburo sąnarių blokada4. Vienkartinė epidurinė injekcija kaklo, krūtinės, sakralinėje stuburo dalyje5. Ilgalaikė epidurinio tarpo kateterizacija6. Juosmens epidurinė steroidų injekcija7. Trigerinių taškų blokada8. Somatinių nervų rezginių blokada9. Intraveninis farmakologinis mėginys ir švirkšto pompos pajungimas | Pulso oksimetrijaElektrokardiogramaKvėpavimo dažnisArterinis kraujo spaudimasPulso oksimetrijaElektrokardiogramaKvėpavimo dažnisArterinis kraujo spaudimasPulso oksimetrijaKvėpavimodažnisArterinis kraujo spaudimasPulso oksimetrijaKvėpavimo dažnisArterinis kraujo spaudimasPulso oksimetrijaKvėpavimo dažnisArterinis kraujo spaudimasPulso oksimetrija Kvėpavimo dažnisArterinis kraujo spaudimasPulso oksimetrijaPulso oksimetrijaElektrokardiogramaKvėpavimo dažnisArterinis kraujo spaudimasPulso oksimetrijaElektrokardiogramaKvėpavimo dažnisArterinis kraujo spaudimas |

**VI. INVAZINIŲ SKAUSMO MALŠINIMO PASLAUGŲ BAZINĖS KAINOS**

|  |  |  |
| --- | --- | --- |
| Invazinės skausmo malšinimo paslaugos  | Gydymo metodai  | Paslaugos bazinė kaina (balais) |
| Neurolitinės procedūros  | Radiodažnuminė destrukcija (1)  | 249,8 |
| Neurolitinė simpatijų ganglijų blokada (2)  |
| Gydomosios vienmomentinės procedūros  | Stuburo sąnarių blokada (3)  | 101,8 |
| Vienkartinė epidurinė injekcija kaklo, krūtinės, sakralinėje stuburo dalyje (4) |
| Juosmens epidurinė steroidų injekcija (6) |
| Trigerinių taškų blokada (7) |
| Somatinių nervų rezginių blokada (8) |
| Gydomosios ilgalaikės procedūros  | Ilgalaikė epidurino tarpo kateterizacija (5)  | 91,7 |
| Intraveninis farmakologinis mėginys ir/ar pompos pajungimas  |

15. Jei paciento gydymas pratęsiamas stacionariniame asmens sveikatos priežiūros skyriuje, mokama pagal atitinkamo ligų gydymo profilio bazinę kainą. Tokiu atveju už suteiktas invazines skausmo malšinimo paslaugas neapmokama

*Skyriaus pakeitimai:*

*Nr. ,
2005-04-27,
Žin., 2005, Nr.
55-1901 (2005-04-30), i. k. 1052250ISAK000V-315*

*Nr. ,
2005-10-27,
Žin., 2005, Nr.
128-4630 (2005-10-29), i. k. 1052250ISAK000V-808*

*Nr. ,
2006-04-27,
Žin., 2006, Nr.
48-1732 (2006-04-29), i. k. 1062250ISAK000V-327*

*Nr. ,
2007-05-03,
Žin., 2007, Nr.
50-1960 (2007-05-10), i. k. 1072250ISAK000V-323*

*Nr. ,
2008-05-09,
Žin., 2008, Nr.
54-2020 (2008-05-13), i. k. 1082250ISAK000V-427*

\_\_\_\_\_\_\_\_\_\_\_\_\_\_

**Pakeitimai:**

1.

 Lietuvos Respublikos sveikatos apsaugos ministerija, Įsakymas

Nr. ,
2005-04-27,
Žin., 2005, Nr.
55-1901 (2005-04-30), i. k. 1052250ISAK000V-315

Dėl invazinių skausmo malšinimo dienos stacionaro paslaugų suaugusiems ir vaikams teikimo sveikatos priežiūros įstaigose bazinių kainų pakeitimo

2.

 Lietuvos Respublikos sveikatos apsaugos ministerija, Įsakymas

Nr. ,
2005-10-27,
Žin., 2005, Nr.
128-4630 (2005-10-29), i. k. 1052250ISAK000V-808

Dėl Lietuvos Respublikos sveikatos apsaugos ministro 2003 m. liepos 11 d. įsakymo Nr. V-430 "Dėl invazinių skausmo malšinimo dienos stacionaro paslaugų suaugusiesiems ir vaikams teikimo sveikatos priežiūros įstaigose reikalavimų ir bazinių kainų patvirtinimo" pakeitimo

3.

 Lietuvos Respublikos sveikatos apsaugos ministerija, Įsakymas

Nr. ,
2006-04-27,
Žin., 2006, Nr.
48-1732 (2006-04-29), i. k. 1062250ISAK000V-327

Dėl Lietuvos Respublikos sveikatos apsaugos ministro 2003 m. liepos 11 d. įsakymo Nr. V-430 "Dėl Invazinių skausmo malšinimo dienos stacionaro paslaugų suaugusiesiems ir vaikams teikimo sveikatos priežiūros įstaigose reikalavimų ir bazinių kainų patvirtinimo" pakeitimo

4.

 Lietuvos Respublikos sveikatos apsaugos ministerija, Įsakymas

Nr. ,
2007-05-03,
Žin., 2007, Nr.
50-1960 (2007-05-10), i. k. 1072250ISAK000V-323

Dėl Lietuvos Respublikos sveikatos apsaugos ministro 2003 m. liepos 11 d. įsakymo Nr. V-430 "Dėl Invazinių skausmo malšinimo dienos stacionaro paslaugų suaugusiesiems ir vaikams teikimo sveikatos priežiūros įstaigose reikalavimų ir bazinių kainų patvirtinimo" pakeitimo

5.

 Lietuvos Respublikos sveikatos apsaugos ministerija, Įsakymas

Nr. ,
2008-05-09,
Žin., 2008, Nr.
54-2020 (2008-05-13), i. k. 1082250ISAK000V-427

Dėl Lietuvos Respublikos sveikatos apsaugos ministro 2003 m. liepos 11 d. įsakymo Nr. V-430 "Dėl Invazinių skausmo malšinimo dienos stacionaro paslaugų suaugusiesiems ir vaikams teikimo sveikatos priežiūros įstaigose reikalavimų ir bazinių kainų patvirtinimo" pakeitimo